સૌથી ખરાબ સ્થિતિ ગુરૂવારે પણ રેલવે ફાટક સામેના હળપતિવાસની રહી હતી. સતત બીજા દિવસે અહીંના 12 ઘરોમાં ઘૂંટણથી કમર સુધીના પાણી રહ્યાં હતા. જેને લઇને અહીં રહેતા 50 લોકોને ગુરૂવારે પણ ઘરની બહાર અન્યત્ર આશરો લેવાની ફરજ પડી હતી. તંત્ર અહીંથી પાણીનો નિકાલ કરી શક્યું ન હતુ. આ વિસ્તારોમાં ઝેરી સાપ પણ ઘરોમાં ફરતા થયા છે. જેમાં એક સાપ અહીંના મોહન હળપતિ નામના શખ્શને કરડતા સિવીલ હોસ્પિટલમાં દાખલ કરવો પડ્યો છે. અહીં ઉલ્લેખનીય છે કે ગુરૂવાર સાંજ સુધીનાં 24 કલાકમાં વિજલપોરમાં 4.5 ઇંચ વરસાદ પડ્યો છે.